Sønderborg Kvinde- & Krisecenter | tilbudsportalen.dk
Om os - Sønderborg Kvinde- & Krisecenter
http://www.kvindekrisecenter.dk
Kontaktoplysninger for Sønderborg Kvinde- & Krisecenter
Download revisionspåtegning fra den 2020-01-15
Vores tilbud henvender sig til kvinder, og deres medfølgende børn, der har været udsat for aktuel vold eller trusler om vold eller tilsvarende krise i nære relationer.
Midlertidigt botilbud til voldsudsatte kvinder, og deres børn.
Midlertidigt ophold (fx §§ 107, 109, 110, SUL § 141) 3.252 kr.
Takst i alt 3.252 kr.
Takst i alt fratrukket refusion for indirekte moms 3.102,41 kr.
Taksten er gældende for 2020
36,6 borgerrettede timer pr. plads pr. uge
Øvrige arbejdsfunktioner 56
Inden kvinden flytter ind på centret, holdes der en visitationssamtale med kvinden og en medarbejder fra centret. Kvinden oplyser her, hvad hun umiddelbart ønsker støtte til i den akutte krisesituation. Inden for de første 2-3 dage på centret, afholdes der en samtale med kvinden, hvor hun oplyser, hvilke overordnede mål og ønsker hun har for sin fremtid. Der aftales ofte delmål, der evalueres løbende. Centret inviterer så hurtigt som muligt kvindens koordinerende rådgiver fra opholdskommunen til fællesmøde vedr. udfærdigelse af handleplan for kvinden.
Opfølgning af kvindens delmål og overordnede mål sker via samtaler med kvinden og evt. opholdskommunens koordinerende rådgiver.
Der udfærdiges en opholdsplan, sammen med kvinden, heri aftales mål og delmål for kvinden under opholdet på krisecentret. Opholdsplanen udleveres til kvinden, og opholdskommunen. Der fremsendes indskrivningsbrev til opholdskommunen senest 3 hverdage efter indflytning, heri inviteres den koordinerende rådgiver til indskrivningsmøde mhp. at krisecentrets opholdsplan, og kommunens handleplan er samstemmende, så der arbejdes i samme retning.
Indførelse af mere konkrete og fyldestgørende funktionsbeskrivelser for alle medarbejdere. Det personale, der er kontaktpersoner for kvinder og børn har været igennem et kursusforløb over 6 måneder om den narrative tilgang på et krisecenter. Der er ikke sket ændringer af målgruppen men der er lavet en mere hensigtsmæssig og gennemsigtig visitations procedure så alle er bedre klædt på til at indvisitere den rigtige målgruppe. Der har pågået en længere proces for at lave en ny personalepolitik hvor både personale, ledelse og bestyrelse deltog.
Fædiggørelse af personalepolitikken. implementering af den narrative metode i huset. Kursus i psykiske følger af vold herunder hvad gør det ved kroppen og hjernen.
Der planlægges ikke større forandringer.
Personalet påbegyndte implementering af den narrative tilgang i samtalerne med brugerne. Der blev opstartet ekstern supervision en gang månedligt for personalet. Der blev opstartet faglig sparring på personalemøder en gang ugentligt. Der har været afholdt forskellige kurser blandt andet: Kulturforståelse, Visitation af kvinder med psykisk diagnose, aktiv lytning og kriseforståelse. Der arbejdedes løbende med udvikling og tilpasning af forskelligartede arbejdsmetoder og arbejdsredskaber blandt andet: Forandringsskabelonen, opholdsplan, ind- og udskrivningsskrivelser.
Der arbejdes fortsat med implementering af den narrative tilgang i samtalerne, faglig sparring på personalemøderne, ekstern supervision samt udvikling og tilpasning af arbejdsmetoder og arbejdsredskaber. Der er indgået en aftale med en psykolog for 2019, der kommer en gang ugentligt på krisecentret, hvor hun kan afholde to samtaler med voksne beboere på krisecentret.
Der forventes ikke iværksat større ændringer på tilbuddet i det kommende år.
Der har været afholdt en række kurser: førstehjælp, brand og redning, tavshedspligt og aktiv lytning samt foredrag med henblik op oplæring og opkvalificering af de frivillige. Der har ligeledes været afholdt flere kurser og temadage for det fastansatte personale blandt andet: Gruppesupervision og opklassificering faglighed/børn, kollegastøtte, grænsesætning, eksternalisering og narrativ tilgang. Herudover har centrets børneansvarlige deltaget i et to dages børneseminar.
For at udvide og opkvalificere viden og forståelse af forskellige kulturer opstartes der i 2018 et foredrag vedr. Kulturforståelse. Foredraget skal de frivillige medarbejdere deltage i, og de fastansatte kan deltage i det. Foredraget vil fremover blive afholdt to gange årligt. Det er besluttet, at det fastansatte personale skal arbejde ud fra et fælles fagligt fundament - Narrativ tilgang. Dette for at centret kan hjælpe beboerne med at blive bevidste om, at de rummer mange forskellige fortællinger om sig selv og deres liv og ikke kun negative fortællinger samt, at der er ting, de er gode til, og disse skal de gerne se og tage med sig ud i et nyt liv uden vold. Personalet har deltaget i en temadag vedr. Narrativ teori og praksis - primært bevidning og genmedlemsgørende samtaler. Implementeringen af denne nye arbejdsmetode sker dels ved en-til-en samtaler med beboerne samt dels ved fælles samtaler, hvor der deltager to personaler således, at disse efterfølgende kan give feedback, støtte og vejledning til hinanden.
Ud over ovenstående forventes der ikke iværksat andre større ændringer.
Socialtilsynet vurderer, at tilbuddet understøtter kvinderne i kontakt til uddannelse og beskæftigelse såfremt det ønskes. Uddybende er det samtidig ikke et tema, der har hovedfokus, i det kvinderne har husly og beskyttelse som primære behov. Det er samtidig socialtilsynets vurderering, at medfølgende børn under familiens ophold, sikres adgang til undervisning og aktivitet. Da kvinderne som oftest har kortere ophold, er det dog et fåtal af børnene, der påbegynder skole og dagtilbud i området. Det er socialtilsynets vurdering, at tilbuddet i disse tilfælde er relevant opmærksom,, og i stedet etablerer alternativer, der siker børnene en stabil og indholdsrig hverdag.
Socialtilsynet vurderer, at tilbuddet har opmærksomhed på, at understøtte kvinderne og deres evt. medfølgende børn i at fastholde og udvikle selvstændighed og sociale kompetencer.
Socialtilsynet vurderer, at tilbuddet arbejder med afsæt i en tydelig målgruppebeskrivelse, og inddrager relevante faglige tilgange og metoder med henblik på at opnå positive resultater for borgerne. Det vurderes ligeledes, at tilbuddet understøtter borgernes medinddragelse og indflydelse på eget liv og hverdagen i tilbuddet.
Socialtilsynet vurderer, at tilbuddets ledelse har relevant uddannelse og erfaring, og har fokus på at sikre udvikling og sikker drift.
Socialtilsyn Syd vurderer, at tilbuddets medarbejdere er i besiddelse af relevante kompetencer set i sammenhæng med deres arbejdsopgaver og ansvarsfordelingen på tilbuddet.
Socialtilsynet vurderer, at tilbuddets fysiske rammer understøtter målgruppens sikkerhed, udvikling og trivsel, og i øvrigt fremstår nyrenoverede og som velegnede til formålet.
Socialtilsynet vurderer, at tilbuddet understøtter kvindernes og evt. medfølgende børns sundhed og trivsel, herunder bl.a. i forhold til kvindernes selv- og medbestemmelse og i forhold til på sigt, at tage vare på egen livssituation. Det vurderes desuden, at tilbuddets medarbejdere har relevant og opdateret viden i forhold til at yde en pædagogisk indsats, der modsvarer målgruppens særlige udfordringer.
Afslutningsvis vurderes det, at tilbuddet på relevant vis håndterer eventuelle konfliktsituationer ud fra en dialogbaseret tilgang, og herudover, har relevante beskrivelser af håndtering af eventuelle overgreb.
Socialtilsynet vurderer, at tilbuddet understøtter kvinderne i kontakt til beskæftigelse og uddannelse. så vidt der er et udtrykt behov. Det er dog samtidig ikke et tema, der har hovedfokus, da kvinderne ved indskrivning og under ophold, har husly og beskyttelse som primære behov.
På samme måde vurderes det, at medfølgende børn støttes relevant i adgang til undervisning og aktivitet.
Da kvinderne som oftest har kortere ophold, er det dog fåtallet af børnene, der påbegynder skole og dagtilbud i området. Det er socialtilsynets vurdering, at tilbuddet i disse tilfælde er relevant opmærksom herpå, og i stedet etablerer relevante alternativer, der siker børnene en stabil og indholdsrig hverdag, der modsvarer deres kognitive udvikling og behov.
Socialtilsynet vurderer, at tilbuddet på relevant vis har fokus på, at understøtte kvinderne og deres evt. medfølgende børn i at udvikle og fastholde selvstændighed og sociale kompetencer.
Socialtilsynet vurderer, at tilbuddets ledelse har relevant uddannelse og erfaring, og har relevant fokus på udvikling og sikker drift.
Socialtilsyn Syd vurderer at Sønderborg Kvinde- & Krisecenter understøtter kvinderne på tilbuddet i at fastholde eller etablere mulighed for beskæftigelse og uddannelse, men tilbuddet tilrettelægger ikke konkret deres indsats med sigte på, at understøtte kvindernes uddannelse eller beskæftigelse. Metodisk vurderes tilbuddets tilgang til kvinderne at understøtte udviklingen af uddannelses- og beskæftigelsesmæssige kompetencer.
Det vurderes ligeledes, at medfølgende børn understøttes i at fastholde skolegang, enten i den lokale skole eller gennem hjemmeundervisning, og børn i daginstitution understøttes ligeledes i fremmøde.
Kvindens og medfølgende børns deltagelse i uddannelse og beskæftigelse vurderes altid i relation til kvindens og børnenes sikkerhed. Det sikkerhedsmæssige hensyn vurderes at have primær og afgørende vigtighed for tilbuddets målgruppe.
Det er Socialtilsyn Syds vurdering, at Sønderborg Kvinde- & Krisecenter gennemgående arbejder med et værdibaseret og fagligt fokus på at sikre, at kvinderne på tilbuddet understøttes i at udvikle og fastholde selvstændighed og sociale kompetencer.
Det vurderes, at tilbuddet vægter betydningen af, at kvinderne bevarer relationer og netværk uden for tilbuddet, ligesom det vægtes, at kvinderne får etableret nye kontakter og netværk til en fremtidig tilværelse uden vold.
Det er socialtilsynets vurdering, at Sønderborg Kvinde- og Krisecenter i høj grad understøtter medfølgende børns muligheder for at være aktivt deltagende i forhold til venskaber og fritidsaktiviteter i det omfang det er sikkerhedsmæssigt forsvarligt. Hvor det ikke er muligt arrangerer tilbuddets frivilliggrupper mange forskelligartede aktiviteter for både kvinder og børn for at kompensere derfor.
Det er Socialtilsyn Syds vurdering, at Sønderborg Kvinde- og Krisecenter har afsæt i en tydelig målgruppebeskrivelse, systematisk med faglige tilgange og metoder, der sandsynliggør positive resultater for borgerne. Det vurderes ligeledes, at tilbuddet understøtter borgernes medinddragelse og indflydelse på eget liv og hverdagen i tilbuddet.
Metodisk orienterer tilbuddet sig i forhold til "Hjælp til selvhjælps-tanken", som Socialtilsyn Syd vurderer er relevant for kvinderne på tilbuddet og som de profiterer af. Denne vurdering begrunder sig i kvindernes beskrivelser af, at de oplever at de har modtaget en relevant og virksom støtte i forbindelse med deres ophold på stedet.
Det er Socialtilsyn Syds vurdering, at leder af Sønderborg Kvinde Krisecenter har relevant uddannelse og erfaring.
Det vurderes, at ledelsen planlægger driften af tilbuddet ud fra et fagligt og udviklende perspektiv, hvilket sikrer en stabil drift på tilbuddet med medarbejdere der er klædt på til at løfte opgaverne kvalitativt tilfredsstillende.
Det er socialtilsynets vurdering, at de fysiske rammer på Sønderborg Kvinde- & Krisecenter understøtter de indskrevne kvinder og deres eventuelle børns sikkerhed, udvikling og trivsel.
De fysiske rammer fremstår ny renoverede, imødekommende og vurderes særdeles velegnede til formålet.
Det er Socialtilsyn Syds vurdering, at tilbuddet i meget høj grad understøtter kvinders og medfølgende børns fysiske og mentale sundhed og trivsel, herunder kvindernes selv- og medbestemmelse i forhold til egen situation og hverdagen i tilbuddet.
Det vurderes ligeledes, at tilbuddet har fokus på at sikre kvinder og børn mod vold og overgreb fra udefrakommende.
Det vurderes, at tilbuddets medarbejdere har relevant og opdateret viden i forhold til at yde en pædagogisk indsats, der modsvarer målgruppens særlige udfordringer.
Tilbuddet har beskrivelser af arbejdsgange, ansvarsfordeling, samt retningslinjer og procedurer i forbindelse med eventuelle overgreb, hvilke revideres løbende.